kardosdrur/scandi-wiki huggingface dataset:
Kastoria (regional enhed)

Kastoria (, Perifereiakí Enótita Kastoriás) er en af de 74 regionale enheder i Grækenland og er en del af periferien Vestmakedonien. Dens hovedstad er den byen med samme navn, Kastoria.

Geografi 
Kastoria ligger i den vestlige ende af Makedonien i den nordlige del af landet. Det grænser op til de regionale enheder Florina mod nord, Kozani mod sydøst, Grevena mod syd og Ioannina mod sydvest. Den regionale enhedsområde svarer nogenlunde til den antikke græske region Orestis i Øvre Makedonien. Den internationale grænse til det albanske distrikt Korçë ligger i den vestlige udkant af den regionale enhed.

De vigtigste bjergkæder er Gramos og Voio i vest (begge en del af Pindus- kæden) og Verno i nordøst. Haliacmon-floden løber gennem området, hvor Orestiadasøen er den største sø. Den regionale enhed er bjergrig med et udtalt kontinentalt klima, præget af kolde vintre og varme somre.

Administration 
Den regionale enhed Kastoria er opdelt i 3 kommuner. Disse er (numre som på kortet i infoboksen):

 Kastoria (1)
 Nestorio (2)
 Orestida (3)

Præfektur 
Kastoria blev skabt som et præfektur () i 1941. Som en del af Kallikratis regeringsreform i 2011 blev den regionale enhed Kastoria oprettet ud fra det tidligere præfektur Kastoria. Præfekturet havde samme udstrækning som den nuværende regionale enhed. Samtidig blev kommunerne omorganiseret, ifølge nedenstående tabel.

Kilder og henvisninger 

Regionale enheder i Vestmakedonien
Karl Nehammer

Karl Nehammer (født 18. oktober 1972) er en østrigsk politiker som har været kansler fra december 2021. Før da var han Østrigs indenrigsminister. Nehammer repræsenterer partiet Österreichische Volkspartei (ÖVP).

Liv 
Han dimitterede i 1992. Han var derefter i militæret indtil 1997.
Fra 2012 til 2014 studerede han på universitetet i Krems.
Han vandt en plads ved det østrigske parlamentsvalg i 2017.
Mellem 2018 og 2020 var han generalsekretær for ÖVP.

Publikationer 
 Karl Nehammer. Strategie und Politische Kommunikation der Volkspartei Niederösterreich im Landtagswahlkampf 2013: Analyse der Kampagne und der Mobilisierungsmaßnahmen. 2013. Hochschulschrift. Donau-Universität Krems
 als Hrsg. mit Bettina Rausch: Offen für Neues – Analysen und Einschätzungen zum ersten Jahr der neuen Volkspartei. Verlag Noir, Wien 2018, .

Referencer

Eksterne henvisninger 

 Karl Nehammer på meineabgeordneten.at
 Karl Nehammer Karl Nehammer på BMIs hjemmeside

Kanslere fra Østrig
Indenrigsminister fra Østrig
Østrigere i 1900-tallet
Østrigere i 2000-tallet
Orestiadasøen

Orestiadasøen eller Kastoriasøen () er en sø i den regionale enhed Kastoria i periferien Vestmakedonieni det nordvestlige Grækenland. Søen ligger i en højde af 630 meter og dækker et areal på 28 kvadratkilometer.

Ni vandløb løber ud i søen, som fortsætter i Haliacmonfloden. Dens dybde varierer fra ni til ti meter. Orestida blev dannet for omkring 10 millioner år siden.  Kastoriahalvøen (med byen Kastoria) deler søen i to dele, den større mod nord og den mindre mod syd.

Søen har fået sit navn fra oreaderne . Attraktioner ved søen omfatter, bortset fra byens byzantinske arkitektoniske arv, et byzantinsk kloster fra det 11. århundrede, Panagia Mavriotissa og den rekonstruerede forhistoriske bebyggelse Dispilio, hvor Dispilio-tavlen blev fundet i søen i 1992.

Galleri

Kilder og henvisninger 

 1830 Kort

Søer i Grækenland
Vestmakedonien
Pfalz-Simmern-Zweibrücken

Pfalz-Simmern-Zweibrücken var et tysk fyrstedømme mellem Rhinen og Mosel. Staten blev oprettet i 1410 og opløst i 1453/59.

Statens oprettelse 
Den tysk–romerske konge Ruprecht 3. af Pfalz døde i 1410. Efter kongens død blev hans besiddelser delt mellem nogle af hans sønner.

I 1410 fik én af kongens yngre sønner tildelt Pfalz-Simmern-Zweibrücken.

Statens opløsning 
I 1453/59 blev landet delt mellem Pfalz-Simmern og Pfalz-Zweibrücken.

 
Tidligere tyske stater
Stater under Det tysk-romerske Rige
Forhenværende fyrstendømmer
Etableret i 1410
Ophørt i 1459
Horizons (fransk parti)

Horizons er et fransk centrum–højre parti, oprettet den 9. oktober 2021 i Le Havre. Partiet er stiftet af Édouard Philippe, der er byens borgmester, og som var landets premierminister i 2017–2020.

Partiet har tilslutning fra borgmestrene i Reims, Le Havre, Toulon, Angers og det 9. arrondissement i Paris samt 12 medlemmer af Nationalforsamlingen og fra et medlem af Europaparlamentsmedlem. 

Det forventes, at partiet vil støtte Emmanuel Macrons genvalg ved Præsidentvalget i Frankrig 2022.

Referencer

Eksterne henvisninger

 Partiets hjemmeside

Politiske partier i Frankrig
Alpine F1 Team

Alpine F1 Team er et Formel 1-hold, der fik sin debut ved Formel 1-verdensmesterskabet i 2021. 

Alpine var tidligere kendt som Renault F1 Team, men blev omdøbt til Alpine før 2021 sæsonen for at promovere Renaults sportsvognmærke Alpine.

Historie

Første år 
Alpine gjorde debut i 2021 sæsonen. De vandt deres først grand prix da Esteban Ocon vandt Ungarns Grand Prix 2021. Holdet kom på femtepladsen i konstruktørmesterskabet.

Kørere og resultater i Formel 1

Kilder

Eksterne henvisninger 
 

Formel 1-konstruktører
Etableret i 2021
Runrigs diskografi

Det keltiske rockband Runrigs diskografi består af 14 studiealbums, seks livealbums og fem opsamlingsalbums.

Albums

Studiealbums

Livealbums 

Note: This table shows commercial live releases. Other live audio material has been released in the "Access All Areas" series for the official Runrig Fan Club, as shown below.

Opsamlingsalbum

Singler og EP'er

Videor

Fanklub-udgivelser 
En serie kaldet Access All Areas med livemateriale og andet arkivmateriale har været udsendt via bandets officielle fanklub.

Referencer 

Runrig
Diskografier
Torben Nørregaard

Torben Nørregaard (født 27. marts 1947) er tidligere borgmester i Ringkøbing-Skjern Kommune fra 2007 til 2009. Før det var han fra 1998 borgmester i Videbæk Kommune, som blev en del af Ringkøbing-Skjern Kommune i forbindelse med kommunalreformen. Torben Nørregaard er medlem af Venstre.

Referencer 

Borgmestre fra Venstre
Tidligere borgmestre fra Danmark
London–Sydney Marathon

London–Sydney Marathon var et rallyløb, der gik fra Storbritannien til Australien. Det blev afholdt første gang i 1968, og anden gang i 1977 af de samme personer, og tredje gang i 1993 for at mindes 25-året for det oprindelige løb. Der er blevet afholdt yderligere tre løb siden da i hhv. 2000, 2004 og 2014.

Løbet i 1968 inspirerede forskellige løbsarrangører til at skabe 1970 London to Mexico World Cup Rally, 1974 London-Sahara-Munich World Cup Rally og Dakar Rally.

Det oprindelige løb i 1968 blev vunder af Andrew Cowan, Colin Malkin og Brian Coyle, der kørte i en Hillman Hunter. Der var 56 køretøjer, der gennemførte løbet.

Vindere

Referencer

Eksterne henvisninger 

Rallyløb
Sport i London
Sport i Sydney
Curling under vinter-OL 2022

Curlingkonkurrencerne ved vinter-OL 2022 er planlagt til at blive afholdt fra den 2. til den 20. februar.

Baggrund 
Curling er på det olympiske program for ottende gang og for anden gang konkurreres der også i mixed double, udover de to traditionelle konkurrencer for herrer og damer.

Følgende nationer er kvalificeret til curlingkonkurrencerne ved vinter-OL 2022. De sidste tre herre- og damehold samt to mixed doublehold findes ved en kvalifikationskonkurrence i december 2021.

Turneringsprogram 
Curlingturneringen starter to dage før åbningen af selve legene og kvindernes finale afholdes på afslutningsdagen. Curling har således konkurrencer hver dag under hele OL.

Medaljeoversigt

Medaljefordeling efter land

Medaljer

Referencer

Eksterne henvisninger 
 https://www.beijing2022.cn/en/schedule/calendar.htm 

 
Sportsgrene under vinter-OL 2022
Nature's Light

Nature's Light er det ellevte studiealbum fra den britisk/amerikanske folkrockgruppe Blackmore's Night. Det blev udgivet d. 12. marts 2021.

Spor 
Alle sange er skreve taf Ritchie Blackmore og Candice Night, bortset fra hvor andet er noteret.

Hitlister

Referencer

Eksterne henvisninger 
 

Blackmore's Night album
Album fra 2021
Ezekiel

Ezekiel (hebraisk: ) er en person i Det gamle testamente. Han var præst og regnes blandt de senere profeter. Ezekiels bog har et stærkt ekstatisk-visionært præg. Han blev deporteret til Babylon i 597 f.v.t. og havde sit virke fra ca. 593 til 571.

Ezekiel fik afgørende betydning for bevarelsen og videreudviklingen af Jahve-troen i tiden under jødernes eksil i Babylon.

Kilder 
 Ezekiels bog

Bibelske personer
Michael Stegger Jensen

Michael Stegger Jensen (født 21. juli 1981) er en dansk lokalpolitiker, som repræsenterer Socialdemokratiet. Han blev på det konstituerende møde 8. december 2021 af et enstemmigt byråd valgt til borgmester i Syddjurs Kommune fra og med 1. januar 2022.

Han blev første gang valgt til kommunalbestyrelsen i Syddjurs kommune ved valget i 2017 med 679 personlige stemmer. I sin første periode sad han i Økonomiudvalget og var gruppeformand i den socialdemokratiske byrådsgruppe. I løbet af byrådsperioden blev han 18. maj 2020 valgt til spidskandidat til kommunalvalget i 2021.

Ved valget i 2021 fik han 1812 personlige stemmer og blev 1. januar 2022 både den yngste borgmester i Syddjurs kommunes historie og den første til at genvinde borgmesterposten til sit parti. Denne havde de tre foregående valg skiftet mellem Socialdemokratiet, Socialistisk Folkeparti og Venstre.

Referencer 

Borgmestre i Syddjurs
Borgmestre fra Socialdemokraterne
Borgmestre i Danmark 2022-2025
National People's Party (Gambia)

National People's Party (NPP) er et gambisk politisk parti grundlagt i december 2019 af den siddende præsident for Gambia, Adama Barrow.

Historie 
NPP blev grundlagt i december 2019 af Adama Barrow som et middel til at opnå genvalg i det gambiske præsidentvalg i 2021. Forholdet mellem Barrow og hans tidligere parti, United Democratic Party (UDP) var blevet var blevet dårligt, og i 2019 afskedigede Barrow UDP's partileder Ousainou Darboe som sin vicepræsident efter uenigheder. Dou Sano, en præsidentiel rådgiver, fortalte pressen, at "National People's Party er her for alle gambiere, det er her for at tørre gambiernes tårer af ved at løse gambiernes problemer." Reaktionen på oprettelsen af partiet var varieret. Nogle gambiere kommenterede, at Barrow som borger havde fuld ret til at stifte et parti, mens andre hævdede, at det var et forræderi mod Coalition 2016 (koalition mellem UDP og andre partier som Barrow stillede op for ved præsidentvalget i 2016).

Ledelse 
Barrow er partileder og generalsekretær for partiet. Det blev registreret hos den uafhængige valgkommission den 31. december 2019.

Referencer 

Politiske partier i Gambia
Sergej Ivanov

Sergej Ivanov (russisk: Сергей Иванов) kan henvise til

 Sergej Ivanov (maler) (1864-1910), en russisk maler
 Sergej Ivanov (politiker) (født 1953), en russisk politiker
 Sergej Ivanov (cykelrytter) (født 1975), en russisk cykelrytter
National People's Party

National People's Party er navnet på flere politiske partier:
 National People's Party (Gambia) – parti i Gambia
 National People's Party (Indien) – parti i Indien
Søren Smalbro

Søren Steen Smalbro (født 22. januar 1965) er en dansk gårdejer og politiker fra partiet Venstre, der fra og med 1. januar 2022 er borgmester i Hjørring Kommune, hvor han afløser socialdemokraten Arne Boelt.

Referencer 

Borgmestre fra Venstre
Borgmestre i Danmark 2022-2025
Aase Jensen

Aase Jensen er navnet på flere personer:
 Aase Jensen (håndboldspiller) – dansk håndboldspiller
 Aase Jensen (borgmester) – tidligere dansk borgmester i Hanstholm Kommune
Jesper Greth

Jesper Ferløv Greth (født 4. marts 1970 i Himmerland) er en dansk politiker fra partiet Venstre, der fra og med 1. januar 2022 er borgmester i Rebild Kommune, hvor han afløser den radikale Leon Sebbelin. Han blev valgt ved det konstituerende byrådsmøde 2. december 2021.

Referencer 

Borgmestre fra Venstre
Borgmestre i Danmark 2022-2025
Tjekkiet ved vinter-OL 2022

Tjekkiet deltog i vinter-OL 2022 i Beijing, Kina i perioden 4. – 20. februar 2022.

Medaljer

Medaljevindere

Referencer

Eksterne henvisninger 
 Profilside på olympic.org

Lande ved vinter-OL 2022
2022
Thai Examiner

Thai Examiner er en thailandsk online engelsksproget nyhedsmedie etableret i 2015 af AtlanticThai Internet Co. Ltd., der siden 2005 har etableret forskellige online service i Thailand.

Thai Examiner bringer nyheder fra Thailand i et afbalanceret og letlæseligt format for udlændinge, der med årene er et voksende antal, ikke alene boende i Thailand, men også adskillige, som har en forbindelse eller affinitet til landet. Styrken og originaliteten af thailandsk kultur betyder, at det på trods af globaliseringen stadig er et dybt traditionelt og komplekst samfund, som nogle gange kan være svært at forstå for udlændinge. Thailand er også en nation, der i stigende grad søger at bevare og støtte sin egen unikke kultur og identitet.

AtlanticThai Internet Co. Ltd. blev grundlagt af to irlændere, Joseph O' Connor fra Cork og Tony Fitzpatrick fra Tipperary i 2005 sammen med thailandske aktionærer, der spiller en aktiv rolle i forretningen. Virksomhedens mission er kommerciel, men også mere end det. Den primære mission er at udvikle og fremme venskab, forståelse, respekt mellem Thailand og den vestlige verden: "I sidste ende er vi en lille virksomhed med en beskeden mission om, at gøre verden en lille smule bedre inden for denne særlige aktivitetssfære."

Noter og referencer 

Aviser
Etableret i 2015
Kultur i Thailand
Medier fra Thailand
Rock'n'Roll Radio (album)

Rock'n'Roll Radio er navnet på det tredje studiealbum fra det danske band, Electric Guitars. Albummet udkom 3. februar 2017 hos Target Records, og havde blandt andet gæstemusikerne Morten Helborn (trommer), Peter Kjøbsted (bass, vokal) og brødrene Jesper (vokal) og Jacob Binzer (guitar) med. Sidstnævnte var også producer på albummet.

Spor 
"Rock'n'Roll Radio" - (05:03)
"False Flag Operation" - (04:37)
"Headless Chicken" - (03:47)
"Swagman" - (04:58)
"Splinter" - (04:55)
"Baby on Ice" - (04:29)
"Lucy Glow" - (04:03)
"Homewrecking Woman" - (04:53)
"Stay Under the Radar" - (04:25)
"Back to You" - (05:52)

Referencer 

Rockalbum fra Danmark
Album fra 2017
Ahmed Daghim

Ahmed Daghim (født 7. april 2001) er professionel fodboldspiller, som tidligere har spillet i FC København i ungdomsafdelingen og har derefter været i HamKam og FA2000.

Eksterne henvisninger 

Fodboldspillere fra Danmark
Seaborg Technologies

Seaborg Technologies er en dansk privat startup, som udvikler mindre saltreaktorer, der baserer sig på smeltet salt. Det blev grundlagt i 2015 i København af en lille gruppe af fysikere, kemikere og ingeniører, som havde studeret ved Niels Bohr Instituttet, CERN, ESS (European Spallation Source) og DTU, med en fælles vision om sikker, bæredygtig og billig kernekraft. Seaborg Technologies er opkaldt efter den amerikanske atomkemiker og nobelpristager Glenn T. Seaborg.

Compact Molten Salt Reactor 

Reaktoren designet af Seaborg Technologies kaldes Compact Molten Salt Reactor (CMSR). Virksomheden hævder, at denne reaktortype grundlæggende er sikker, betydeligt mindre, bedre for miljøet og billigere sammenlignet med elektricitet baseret på fossilt brændstof.

Konventionelle kernereaktorer har brændselsstave, der har brug for konstant afkøling, typisk ved hjælp af vand under højt tryk. Vand er rigeligt tilgængeligt, men dets lave kogepunkt er en potentiel kilde til sårbarheder. I modsætning hertil blandes brændstof i en CMSR i et flydende salt, hvis kogepunkt er langt over de temperaturer, der produceres af fissionsprodukterne. Dette gør det muligt for den at fungere stabilt ved et tryk på én atmosfære.

I modsætning til andre termiske reaktorer med smeltet salt bruger CMSR ikke grafit som moderator. I stedet brugte den smeltet natriumhydroxid (NaOH) indeholdt i rør, der støder op til og sammenflettet med rør, der indeholder det smeltede brændstofsalt. Dette muliggør et mere kompakt design. Det tillader også, at væskemoderatoren hurtigt kan fjernes fra kernen som en fissionskontrolmekanisme.

I tilfælde af en overophedningsulykke smelter en frossen saltprop i bunden af reaktoren, og det flydende brændstof strømmer ud af reaktorkernen væk fra moderatoren og ind i afkølede tanke, hvor reaktionen slukker, brændstoffet afkøles og størkner uden at spredes i det omgivende miljø.

Fremgangsmåden mindsker faren for en fiasko i stedet for at eliminere alle fejl.

Implementering 

Selskabet har til hensigt at indsætte sine reaktorer af containerstørrelse på pramme. Reaktorer fremstilles centralt på en fabrik, hvilket reducerer omkostningerne og brugen af pramme gør dem mobile. Effekten af en enkelt reaktor anslås til at være 200 MWe. Flere enheder kan indsættes på en enkelt pram.

Den primære designudfordring er at forhindre den stærkt ætsende brændstofslam og moderator i at beskadige reaktoren. Brændstofcyklussen er 12 år.

En prototype er planlagt til 2025, og Seaborg Technologies håber at have myndighedsgodkendelse i 2026 og at være klar til udrulning i 2027.

Uafhængigt af reaktorer, undersøges hvordan lagring af varme kan ske ved at justere indholdet af vand i natriumhydroxid.

Referencer 

Kernekraft
Virksomheder i København
Danske virksomheder etableret i 2015
Freewheeler (album)

Freewheeler er fjerde studiealbum fra den danske rockduo, Electric Guitars. Albummet udkom 12. november 2021 hos Mighty Music/Target Records. Som på de tidligere albums optræder også Morten Hellborn (trommer) og Peter Kjøbsted (bass) på hele produktionen.

Spor 
"Dopamine" - (03:21)
"Hot Blooded Woman" - (04:02)
"Nervous Breakdown" - (03:33)
"Zero Four" - (04:14)
"Going Out" - (03:33)
"Incoming" - (03:50)
"Cut Loose" - (03:44)
"Freewheeler" - (03:45)
"The Rainbow" - (04:02)
"Welcome History" - (05:02)

Referencer 

Rockalbum fra Danmark
Album fra 2021
Martin Aagaard

Zacharias Martini Aagaard (født 13. oktober 1863 i Levanger, død 1913) var en norsk maler som specialiserede sig i marinemaleri.

Aagaard var uddannet ved Trondheim Tekniske Skole og Den kongelige Tegne- og Kunstskole i Oslo. Han var elev af Harriet Backer og Knud Bergslien og opholdt sig en tid hos Christian Krohg. 
I en periode var han også i København og foretog en flere måneder lang rundrejse i Lofoten og Finnmarken.

Referencer

Eksterne henvisninger
  Wikimedia Commons har flere filer relaterede til Martin Aagaard 
 Martin Aagaard i Norsk kunstnerleksikon af Ingrid Reed Thomsen på Snl.no 
 Martin Aagaard hos Useum.org
 Martin Aagaard hos Mutualart.com
 Martin Aagaard hos Fineartemporium.com
 Martin Aagaard hos Kulturnav.org

Malere fra Norge
Marinemalere
Nordmænd i 1800-tallet
Nordmænd i 1900-tallet
Radio Sputnik

Radio Sputnik er navnet på flere radiostationer:
 Radio Sputnik (Finland) – finsk radiostation som sendte på russisk 1999-2018
 Radio Sputnik (Rusland) – russisk radiostation som sender på mange sprog
Wiliame Katonivere

Wiliame Maivalili Katonivere (født 20. april 1964 i Suva) er en fijiansk høvding og politiker, som siden november 2021 har været Fijis præsident. Han har også været høvding for Macuata-provinsen siden 2013, hvor han efterfulgte sin ældre bror Aisea Katonivere. Katonivere har været involveret i bevaringsinitiativer for koralrevet Great Sea Reef i Fiji.

Fra 2020 til 2021 var Katonivere formand for Pine Group, som omfatter Fiji Pine Limited, Tropik Wood Industries Limited og Tropik Wood Products Limited. Han var også bestyrelsesmedlem for Fiji Airports, Fiji Sugar Corporation og Rewa Rice Ltd.

Militær karriere 
Som 19-årig sluttede Katonivere sig i 1984 til Royal Fiji Military Forces og var udstationeret to gange i Mellemøsten ved FN's midlertidige styrke i Libanon. Han blev indrulleret som oberstløjtnant og var befalingsmand for det 7. infanteriregiment af de territoriale styrker.

Politisk karriere 
Premierminister Frank Bainimarama nominerede Katonivere til præsident for Republikken Fiji den 21. oktober 2021. Katonivere accepterede nomineringen, og parlamentet mødtes dagen efter for at stemme om præsidentskabet. Katonivere fik 28 stemmer og besejrede sin modstander parlamentsmedlem Teimumu Kepa fra partiet SODELPA.  Før Katonivere tiltrådte som præsident, trådte han tilbage fra alle de bestyrelsesposter, som han tidligere havde.

Katonivere blev taget i ed som Fijis sjette præsident den 12. november 2021 som efterfølger for Jioji Konrote.

Præsidentvalget 2021 
Katonivere blev nomineret som FijiFirst-regeringens kandidat til posten som præsident for Fiji af premierminister Frank Bainimarama, mens Teimumu Kepa blev nomineret af oppositionsleder Lynda Tabuya. Katonivere fik støtte fra et flertal af parlamentsmedlemmer i den første afstemningsrunde og besejrede dermed Kepa. Et medlem af oppositionen, Mosese Bulitavu fra SODELPA, stemte også på Katonivere.

Privatliv 
Katonivere blev født den 20. april 1964 på Colonial War Memorial Hospital i Suva som den yngste ud af syv søskende. Hans forældre er Ratu Soso Katonivere og Samanunu Boteiviwa. Han gik på Draiba Fijian School, før han afsluttede sin sekundære uddannelse på Bua College i 1981. Katonivere kommer fra landsbyen Naduri, Macuata i Vanua Levu. Han er gift med Filomena Katonivere, og de har to børn og tre børnebørn.

Referencer 

Fijis præsidenter
Nuværende statsoverhoveder
Ѣ

Ѣ (udtales jat'; også skrevet som ять ; (Ѣ ѣ; kursiv: Ѣ ѣ)) var det 32. bogstav i den russiske variant af det kyrilliske alfabet frem til 1918, hvor det blev erstattet af bogstavet je, е, som har samme lydværdi. Den russiske retskrivningsreform i 1917-1918 afskrev udover bogstavet Ѣ også tegnene Ѳ og Ѵ, hvorved det russiske alfabet blev reduceret til 33 bogstaver.

Bogstavet ѣ kunne være betydningsbærende som i есть (at være) og ѣсть (at spise); og i некогда (der er ikke tid) og нѣкогда (ingen ved hvornår), men i de fleste tilfælde var forskellen uden betydning. Før reformen var skolelever derfor tvunget til at lære sig, hvilke ord, der stavedes med е, og hvilke som stavedes med ѣ. Je blev normalt skrevet med е, men i ord med to je-lyde blev den betonede lyd som oftest skrevet med ѣ.

Ѣ i andre slaviske sprog og dialekter 

Sammenlignet med andre slaviske sprog, hvor ѣ typisk blev udtalt som je, udtaltes bogstavet i slavo-bulgarske dialekter som enten ja (я / ʲa) eller je (е / ɛ). I 1945 afskaffede den pro-Sovjetiske bulgarske regering bogstavet ѣ i en ortografisk reform, der mindede om den russiske fra 1917, men bulgarske dialekter er den dag i dag delt i to grupper, der kendetegnes ved, hvordan de har udtalt ѣ.

I protoslavisk blev ordet for "brød" således skrevet хлѣбъ, hvor det nu i dialekter i den østlige del af Bulgarien skrives som хляб (udtalt som hlʲab) medens det på moderne bulgarsk, som det tales i Sofia og den vestlige del af landet, udtales som på russisk: хлеб (hlɛb). Et andet eksempel er ordet for "hvid", der på gammel bulgarsk blev skrevet som бѣли, og nu i øst skrives som бял (byal) eller бêл (bȇl; ê udtales som et åbent е) og i vest skrives som бел (bel). Den såkaldte jat sproggrænse, eller isoglos, begynder i Nikopol, passerer gennem Pleven, Lukovit, Lovech, Teteven, Pirdop, Panagyurishte, Ihtiman, Peshtera, Chepino, Razlog, Melnik, Kiklis, og når til Thessaloniki.

Referencer 

Kyrilliske bogstaver
Nurmi

Nurmi er et finsk efternavn.
Kendte personer med dette efternavn omfatter:

 Maila Nurmi (11921–2008), amerikansk smykkedesigner
 Paavo Nurmi (1897–1973), finsk mellem- og langdistanceløber

Kildehenvisninger 

Finske efternavne